4. Maausuliste väljatoodav kohustuslik talitluslik osa on sünni-surma, pulmade-peiedega, esivanemate austamisega ja kogu ilma hingestatusega seonduv kombestik ning selles sisalduvad taiad ja kombed (nt. pruudi rautamine ja piiramine, hiies surnute mälestamine jms.).    4.1 Eelnevaga võrdselt oluline on ajastajaring, s.o. kalendriaasta järgimine läbi päikese- ja kuukalendri. See on kohustuslik ses mõttes, et kui maausulisel on võimalik hingeliselt ja aineliselt kalendrikombestikku järgida, on ta kohustatud seda tegema. Kohustused on soovituslikku laadi, nende täitmatajätmisele ei järgne hukkamõistu.    4.2 Kohustuslik on ka arvestada, toetada ja jõudumööda osaleda Koja liikmete elu tähtsündmustes nagu seda on sünd, pulmad ja peied ning muud ühised  kombetalitused.